पठानकोट में आतंकी हमले के मद्देनजर आरपीएफ और जीआरपी ने रात के समय रेलवे स्टेशनों पर सघन तलाशी अभियान चलाया। स्टेशन पर आने जाने वाले ट्रेनों को खंगाला गया। जिनमें देहरादून अमृतसर, हावड़ा अमृतसर, कोलकाता जम्मू-तवी एक्सप्रेस, मुरादाबाद सहारनपुर पैसेंजर, दिल्ली हरिद्वार पैसेंजर, धनबाद फिरोजपुर, देहरादून हावड़ा आदि ट्रेनों में चेकिंग हुई। अभियान के दौरान आरपीएफ निरीक्षक प्रमोद कुमार अवस्थी, जीआरपी प्रभारी मोतीराम शर्मा आदि शामिल रहे।